**PÁLYÁZATI FELHÍVÁS**

**Köztemető üzemeltetésére**

**Martfű Város Önkormányzata**– a temetőkről és a temetkezésről szóló 1999. évi XLIII. törvény és annak végrehajtásáról szóló 145/1999. (X. 1.) Korm. rendelet (a továbbiakban: Korm. rendelet) alapján pályázatot ír ki a tulajdonában lévő Martfű, 1440/3 hrsz. alatt felvett „temető” megjelölésű 1 ha 6982 m2 alapterületű, valamint a Martfű 094 hrsz. alatt felvett „temető” megjelölésű 1 ha 0791 m2 alapterületű köztemető 2018. november 1-től kezdődően 5 éves határozott időtartamú üzemeltetésére és fenntartására irányuló kegyeleti közszolgáltatási szerződés megkötése céljából.

A pályázat benyújtásának határideje: 2018. május 25. péntek 10,00 óra

A pályázatokat a Martfűi Polgármesteri Hivatal (5435 Martfű, Szent István tér 1.) titkárságán zárt borítékban kell benyújtani személyesen, vagy postai úton. A borítékon kizárólag az ajánlattevő megnevezése és köztemető üzemeltetése szövegrész állhat.

A pályázatok elbírálásának határideje: 2018. június 30.

A pályázatokat értékeli Martfű Város Önkormányzata Képviselő-testületének Pénzügyi, Ügyrendi és Városfejlesztési Bizottsága. A Képviselő-testület fenntartja magának a jogot, hogy a pályázatot eredménytelennek nyilvánítsa.

Kegyeleti közszolgáltatási szerződés csak azzal a gazdálkodó szervezettel köthető, amely a temetőkről és temetkezésről szóló 1999. évi XLIII. törvényben és annak végrehajtásáról szóló 145/1999. (X. 1.) Korm. rendeletben meghatározott szakmai, pénzügyi és egyéb feltételeknek megfelel, és azokat a pályázat benyújtásával egyidejűleg hitelt érdemlően igazolja.

A pályázathoz az alábbi mellékleteket kell csatolni:

-A pályázó 30 napnál nem régebbi cégkivonata, hatályos társasági szerződése, (alapító okirata vagy egyéni vállalkozói igazolványa)

-145/1999. (X. 1.) Korm. rendeletben előírt egyéb hatósági engedélyek

- Nemleges adóigazolás a köztartozásokról (NAV, önkormányzati adóhatóság)

- Felelősségbiztosítási szerződés vagy kötvény

- Kegyeleti közszolgáltatási szerződés vagy tervezete, mely tartalmazza az 1999. évi XLIII. törvény 39. §-ában foglaltakat

- A pályázó teljes bizonyító erejű magánokiratban vagy közokiratban foglalt nyilatkozata arra vonatkozóan, hogy ellene csőd- vagy felszámolás eljárás nincs folyamatban

- A pályázó tevékenységének megismerésére alkalmas referenciák megjelölése

- A pályázó nyilatkozata arra vonatkozóan, hogy rendelkezik a temető törvényben és a Korm. rendeletben meghatározott jogszabályi engedélyekkel, az ott meghatározott képesítéssel, valamint a feladat ellátásához szükséges szakmai, tárgyi és személyi feltételekkel

- Üzleti terv

A pályázatában mutassa be a közszolgáltatás biztosításával kapcsolatban:

- a szolgáltatás finanszírozásának rendjét,

- a szolgáltatási tevékenység 2018. november 1-től üzemeltető által javasolt díjak mértékét,

- a feladatellátásához szükséges tárgyi és személyi feltételeket,

- a temető üzemeltetésére vonatkozó fejlesztési elképzeléseket, a helyi ügyfélfogadás biztosításának módját, közüzemi költségek viselésének módját,

A pályázat nyertese, a temető üzemeltetés és a közszolgáltatás körében az alábbi szolgáltatásokat köteles ellátni:

- A köztemetőben lévő sírhelyek kijelölése, értékesítése, dokumentálása,

- a sírhelyek megváltási idejének, illetve azok lejártának dokumentálása,

- az újra meg nem váltott sírhelyek felszámolása, az elrendelt exhumálás elvégzése, maradványok elhelyezése,

- az exhumálható sírhelyekről nyilvántartás vezetése,

- meghatározni a temetkezési szolgáltatás, illetőleg a temetőben végzett egyéb vállalkozási tevékenységek ellátásának temetői rendjét,

- biztosítani az eltemetés (urnaelhelyezés) feltételeit, ideértve a temetési helyre való első temetést megelőzően a sírhely kiásásáról (sírásás) való gondoskodást,

- megállapítani a temetőlátogatók kegyeletgyakorlásának feltételeit, a nyitvatartási időt,

- a ravatalozó, tárolók és hűtők, valamint a temető egyéb közcélú létesítményeinek (infrastruktúra) tisztántartását, karbantartását ésműködését,

- gondoskodni a temetőbe kiszállított elhunytak átvételéről, és biztosítja a temető nyitását, zárását,

- megőrzi és naprakészen vezeti a nyilvántartó könyveket, - temető látogatók tájékoztatása,

-  a temető és létesítményeinek tisztán tartását, zöldfelületek gondozása, az utak karbantartását, síkosság mentesítését és a hó eltakarítást, úgy hogy a terület egész évben állandó jelleggel rendezettséget mutasson,

-   heti rendszerességgel összegyűjteni és elszállíttatni a hulladékot,

-   gondoskodni a temető rendjének betartásáról és betartatásáról,

-  összehangolni a temetői létesítmények, így különösen a ravatalozó használatának temetkezési szolgáltató által végzett tevékenységeit, elősegíteni a temetés és az urnaelhelyezés zökkenőmentes lefolytatását,

- legalább napi 6 órás foglalkoztatási jogviszonyban álló temető gondnok alkalmazásával gondoskodni az ügyfélfogadásról a helyszínen,

- temetkezési szolgáltatók részére térítés ellenében a temetkezések lebonyolításához szükséges létesítmények, berendezések biztosítása,

- a temető védelmének biztosítása,

- szociális temetés esetén biztosítja a sírhely kiásásához, a koporsó leengedéséhez és a betemetéshez szükséges eszközöket,

- a szociális temetés lebonyolításában részt vevőkkel ismerteti a temetéssel összefüggő munkavédelmi, közegészségügyi, járványügyi szabályokat.

- a sírkövek, egyéb építmények által előidézett veszélyhelyzet megszüntetése érdekében értesíti a hozzátartozókat,

Egyéb kikötések:

A szolgáltató a létrejövő megállapodás ideje alatt folyamatosan köteles az alábbi nyilvántartásokat vezetni:

- Nyilvántartó könyv

- Temető térkép

- Sírbolt-könyv

- A más temetőben/temetkezési emlékhelyen történő elhelyezésről szóló befogadó nyilatkozat alapján vezetett nyilvántartás

- A temetőn/temetkezési emlékhelyen kívüli urnaelhelyezés esetén az eltemetésre kötelezett személy nyilatkozatáról vezetett nyilvántartás

- Az üzemeltető a temetkezési szolgáltatók tekintetében az egyenlő bánásmód elvét köteles tiszteletben tartani.

A pályázat elbírálásánál előnyt jelent:

- martfűi lakos alkalmazása temető gondnokként,

- a feladat ellátásához szükséges tárgyi feltételek bemutatása,

- referencia és szakmai tapasztalat igazolása.

A közszolgálati szerződésben a pályázónak vállalnia kell, hogy:

- mint Üzemeltető, minden év őszén (a novemberi Képviselő-testületi ülésen) beszámol a Képviselő-testületnek az elvégzett éves munkájáról, amelyet a Testület értékeli, döntve arról, hogy az Üzemeltető teljesíti-e a szerződésében foglaltakat. Nem teljesítés esetén a Képviselő-testület jogosult a szerződés 90 napos határidővel történő felmondására.

Bérleti díj: Martfű Város Önkormányzata bérleti díj fizetésére nem tart igényt, azzal a feltétellel, hogy a nyertes pályázónak a sírhelyek megváltásának díját minden hónap 20. napjáig üzemeltetőnek be kell fizetnie az önkormányzat 10700309-66893729-51100005 számú számlájára.

További információ:

56/450-222 telefonszámon Dr. Papp Antal polgármestertől kérhető.